laion/Wikipedia-Exotic huggingface dataset:
მერენრა II

მერენრა II — ძველი ეგვიპტის ფარაონი და მეექვსე დინასტიის მმართველი ძვ.წ. 2219-2218 წლებში. ფარაონ პეპი II-ისა და დედოფალ ნეიტის შვილი. დედოფალ ნიტოკრისის ძმა და ქმარი. ტურინის პაპირუსის მიხედვით იგი მმართველი იყო წელიწადი და ერთი თვე. ძნელია ითქვას რა იყო მისი ხანმოკლე მმართველობის მიზეზი. შესაძლოა მერენრა II გარდაიცვალა ავადმყოფობით, თუმცა, გამორიცხული არაა, რომ იგი სახელმწიფო გადატრიალებისას მოკლეს. Peter Clayton, Chronicle of the Pharaohs: The Reign-by-Reign Record of the Rulers and Dynasties of Ancient Egypt, Thames & Hudson. 2006 Ryholt, Kim. "The Late Old Kingdom in the Turin King-list and the Identity of Nitocris", Zeitschrift für ägyptische, 127, 2000
1999

ვიკისაწყობში არის გვერდი თემაზე: 1999 1999 (ათას ცხრაას ოთხმოცდაცხრამეტი) წელი — გრიგორიანული კალენდრის არანაკიანი წელიწადი, რომლის პირველი დღეა პარასკევი. ეს წელი არის XX საუკუნის მე-10 დეკადის მე-9 წელი. 1 იანვარი : შემოღებულ იქნა ევრო საბანკო ანგარიშსწორებისათვის. 10 იანვარი : ყაზახეთში მეორე ვადით აირჩიეს ქვეყნის პრეზიდენტად ნურსულთან ნაზარბაევი, რომელმაც ხმების 79,78 % მიიღო. 12 მარტი : უნგრეთი, პოლონეთი და ჩეხეთი NATO-ს წევრები გახდნენ. 24 მარტი-10 ივნისი : NATO-ს სამხედრო ოპერაცია იუგოსლავიის წინააღმდეგ, მისი ავიაციების მიერ სერბეთის ქალაქების დაბომბვა. ოპერაცია ხშირად განიხილება როგორც უკანონო სამხედრო აგრესია. შედეგად NATO-ს კონტროლს დაექვემდებარა კოსოვოს თვითგამოცხადებული რესპუბლიკა. 19 აპრილი : გერმანიის პარლამენტი დაბრუნდა ბერლინში. 27 აპრილი : საქართველო გახდა ევროპის საბჭოს 41-ე წევრი. 12 მაისი : ქართველი ალპინისტები ავიდნენ ევერესტზე. 17 მაისი : ე. შევარდნაძემ მიიღო საერთაშორისო ოლიმპიური კომიტეტის ოქროს მედალი. 4 ივნისი : მალაიზიის ადმინისტრაციული დედაქალაქი გახდა პუტრაჯაია. 26 აგვისტო : ჩეჩნეთის მეორე ომის დასაწყისი. 23 სექტემბერი : ჩინეთში აღმოაჩინეს ნაპოვნთაგან ყველაზე ძველი მუსიკალური საკრავი - 9000 წლის წინანდელი ფლეიტა. 20 დეკემბერი : პორტუგალიამ ჩინეთს დაუბრუნა მაკაო. 29 დეკემბერი : თურქმენეთში გაუქმდა სიკვდილით დასჯა. 31 დეკემბერი : რუსეთის ფედერაციის პრეზიდენტი ბორის ელცინი თანამდებობიდან გადადგა. მთავარი სტატია: კატეგორია:დაბადებული 1999. 23 თებერვალი : გიორგი ცხოვრებაძე — ქართველი გამომგონებელი და მეწარმე 25 თებერვალი : ჯანლუიჯი დონარუმა — იტალიელი ფეხბურთელი მთავარი სტატია: კატეგორია:გარდაცვლილი 1999. 7 მარტი : კუბრიკი, სტენლი — ამერიკელი კინორეჟისორი (დ. 1928) 2 ივლისი : მარიო პიუზო — იტალო-ამერიკელი მწერალი 6 ივლისი : როდრიგო, ხოაკინ — ესპანელი კომპოზიტორი (დ. 1901) ფიზიკა : გერარდუს ჰუფტი, მარტინუს ჯ. გ. ფელტმანი ქიმია : აჰმედ ჰ. ზევაილი ფიზიოლოგია და მედიცინა : გიუნტერ ბლობელი ლიტერატურა : გიუნტერ გრასი მშვიდობა : ექიმები საზღვრების გარეშე ეკონომიკა : რობერტ მანდელი
ქართული წარმოების ჯავშანჟილეტები

სახელმწიფო სამხედრო სამეცნიერო-ტექნიკურ ცენტრ „დელტა“-ში სხვადასხვა ტიპის და დანიშნულების ჯავშანჟილეტებზე მუშაობა XX საუკუნის 90-იანი წლებიდან მიმდინარეობს. 2013 წლიდან კი სამეცნიერო-ტექნიკურ ცენტრში თანამედროვე ქართულ ჯავშანჟილეტებზე მუშაობა ერთ-ერთ პრიორიტეტულ მიმართულებად დაისახა. 2014 წლის 10 თებერვალს საქართველოს მთავრობის წარმომადგენლებისთვის, უცხოელი ატაშეებისთვის და მედიისთვის საქართველოს შეიარაღებული ძალების სპეციალური ოპერაციების ბაზაზე „დელტა“-ს მიერ წარმოებული ქართული ჯავშანჟილეტების და ჩაფხუტების სროლითი გამოცდები ჩატარდა. შემდგომში აღნიშნული ჯავშანჟილეტების პირველი პარტიით ცენტრალური აფრიკის რესპუბლიკაში, სამშვიდობო მისიით მივლენილი ქართულ კონტინგენტი აღიჭურვა. 2014 წლის მდგომარეობით „დელტა“-ს მიერ შემუშავებული და წარმოებაში ჩაშვებულია სამი ძირითადი ტიპის ჯავშანჟილეტი: საჯარისო სპეციალური დანიშნულების Mark-1 საერთო-საჯარისო გამოყენების Mark-2 საპოლიციო დანიშნულების Mark-3 ტექნიკური მონაცემები საჯარისო სპეციალური დანიშნულების ჯავშანჟილეტი Mark-1 საჯარისო სპეციალური დანიშნულების ჯავშანჟილეტი Mark-1 საჯარისო სპეციალური დანიშნულების ჯავშანჟილეტი Mark-1 საერთო-საჯარისო გამოყენების ჯავშანჟილეტი Mark-2 საერთო-საჯარისო გამოყენების ჯავშანჟილეტი Mark-2 საერთო-საჯარისო გამოყენების ჯავშანჟილეტი Mark-3 საერთო-საჯარისო გამოყენების ჯავშანჟილეტი Mark-3
კამერუნი (მთა)

კამერუნი (ფრანგ. Mont Cameroun, ინგლ. Mount Cameroon) — აქტიური ვულკანი სამხრეთ-დასავლეთ კამერუნში, გვინეის ყურის სანაპიროსთან. სიმაღლე ზღვის დონიდან 4040 მ, კამერუნის უმაღლესი წერტილი. ტრაქიბაზალტური გუმბათისებრი ფორმის სტრატოვულკანია, დამრეცი კალთებით, მრავალრიცხოვანი გვერდითი კონუსებითა და კრატერებით. მთავარი მწვერვალია — მოქმედი კონუსი ფაკო. კამერუნის დასავლეთ და სამხრეთ-დასავლეთ კალთებზე წელიწადში მოდის დაახლოებით 10 ათასი მმ ნალექი. მსოფლიოს ერთ-ერთი ყველაზე ნოტიო ადგილია. ფერდობების ქვედა ნაწილშია ნოტიო ეკვატორული ტყეები, რომელშიც შერეულია პლანტაციები, ზევით — მთის ტყეა, უფრო მაღლა — მთის მდელო. ადგილობრივი მოსახლეობა ვულკანს მონგო-მა-ნდემის უწოდებს. უკანასკნელი ამოფრქვევა მოხდა 2000 წელს. ევროპელთაგან პირველებმა ვულკანი შენიშნეს ფერნან დუ პოს (პორტ. Fernão do Pó) ექსპედიციის პორტუგალიელმა ზღვაოსნებმა 1472 წელს. ევროპელთაგან პირველად კარემურზე ავიდა რიჩარდ ფრენსის ბერტონი 1861 წელს. 1895 წელს მთის მწვერვალი დაიპყრო ინგლისელმა მოგზაურმა და აფრიკის მკვლევარმა მერი კინგზლიმ. სამხრეთ-აღმოსავლეთ ფერდობზეა ქალაქი ბუეა, ხოლო სამხრეთ მთისძირშია საპორტო ქალაქი ლიმბე. მთის ნაყოფიერ ვულკანურ ნიადაგზე იზრდება ბანანი, ზეთის პალმა, კაკაო და სხვა. ველები საძოვრებად არის გამოყენებული. კამერუნი — სტატია დიდი რუსული ენციკლოპედიიდან (რუსული) კამერუნი (მთა) — სტატია ენციკლოპედია ბრიტანიკიდან (ინგლისური)
ხეთი I (ნომარქი)

ხეთი I — XX ზემოეგვიპტური ნომის ნომარქი, პირველ გარდამავალ პერიოდში. თავისი ძალაუფლების ქვეშ გააერთიანა თითქმის მთელი ეგვიპტე. ძვ. წ. 2170 წლის შემდეგ. დააარსა მეცხრე დინასტია. იგი მანეთონის სიაში მოხსენიებულია ახტოი I-ის სახელწოდებით. ხეთი I იყო ნარეტ-ხენტის ნომის ნომარქი, რომლის ცენტრსაც წარმოადგენდა ქალაქი ჰერაკლეოპოლი. მან ისარგებლა VIII დინასტიის დასუსტებით, რომლებიც მხოლოდ მემფისს ფლობდნენ, დაამხო მათი უკანასკნელი ფარაონი და დააარსა მეცხრე (ჰერაკლეოპოლის) დინასტია. იურგენ ფონ ბეკერატუს აზრით ეს მოხდა ძვ. წ. 2192-2120 წლებში. ხეთი I-მა ენერგიულად დაიწყო ბრძოლა ნახევრად დამოუკიდებელი ნომარქების წინააღმდეგ და თავისი მმართველობის ქვეშ გააერთიანა მთელი ეგვიპტე. William Gillian Waddell: Manetho (= The Loeb classical library. Bd. 350). Harvard University Press, Cambridge (Mass.) 2004 (Reprint), ISBN 0-674-99385-3 Thomas Schneider, Lexikon der Pharaonen. Albatros, Düsseldorf 2002, ISBN 3-491-96053-3
მოგვთა თაყვანისცემა (ლეონარდო)

მოგვთა თაყვანისცემა — ლეონარდო და ვინჩის ნახატი. ერთ-ერთი მისი დაუმთავრებელი ნამუშევრებიდან. 1481 წელს სკოპეტოს სან-დონატოს მონასტრის ბერებმა ლეონარდო და ვინჩის თავიანთი ეკლესიის მთავარი საკურთხევლისათვის „მოგვთა თაყვანისცემის” დახატვა შეუკვეთეს. მიუხედავად იმისა, რომ ეს სურათი და ვინჩის მრავალრიცხოვან დაუმთავრებელ ნამუშევართაგან ერთ-ერთია, მისი იკონოგრაფიული, სტილისტური და სიმბოლური მნიშვნელობა უდავოდ რევოლუციურ მონაპოვრად უნდა ჩაითვალოს. ამ სურათში ლეონარდოს შემოქმედების რამდენიმე უმთავრესი შტრიხი გამოიკვეთა. შეგიძლიათ იხილოთ მედიაფაილები თემაზე „მოგვთა თაყვანისცემა (ლეონარდო)“ ვიკისაწყობში. მოგვთა თაყვანისცემა BBC-ზე
Is There Anybody Out There?

„Is There Anybody Out There?“ — ინგლისური პროგრესული როკ-ჯგუფ პინკ ფლოიდის სიმღერა. იგი შეტანილია 1979 წლის ორმაგ ალბომში The Wall. სიმღერის პირველ ნახევარს აქვს იგივე კონცეფცია, რაც „Hey You“-ს. იგი არის პერსონაჟ პინკის დარდიანი წამოძახილი. მეორე ნახევარი ინსტრუმენტულია. მასში ჟღერს სოლო კლასიკურ გიტარაზე. რამდენიმე ინტერვიუში დევიდ გილმორი ამბობდა, რომ ცდილობდა სიმღერის შესრულებას, მაგრამ არ მოსწონდა საბოლოო შედეგი: „შემეძლო ტყავის მედიატორით დაკვრა, მაგრამ თითების სტილით არ გამომდიოდა.“ ორკესტრთან ერთად სტუდიაში, მაიკლ კემენის მოწვევით მუშაობდა გიტარისტი ჯო დიბლასი თოლიების მსგავსი ხმოვანი ეფექტი მანამდე ჟღერდა პინკ ფლოიდის უფრო ადრეულ „Echoes“-ში. თავდაპირველად იგი გამოყენებული იყო აღნიშნულ კომპოზიციაში ვეშაპების ხმის მსგავსი ეფექტის მისაღებად, გილმორის wah-wah პედლით, გადანაცვლებული კაბელებით. ჯო დიბლასი ალბომზე შეცდომით არის მითითებული, როგორც „რონ დიბლასი“. The Wall არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით. ამ სიმღერაში აღწერილია, რომ პინკი ცდილობს საკუთარი კედლის მიღმა არსებულ სამყაროსთან დაკავშირებას, მაგრამ შედეგს ვერ აღწევს. ფილმში „პინკ ფლოიდი: კედელი“ ამ სცენის დროს ნაჩვენებია პინკის უკიდურესი შეშლილობა - იგი აწყობს ნივთების უცნაურ კონსტრუქციებს, იპარსავს თმებს თავზე, წარბებს და მკერდს. ჯუნ ბოლანი, სიდ ბარეტის ყოფილი შეყვარებული, ამტკიცებდა, რომ სიდიც სწორედ ასე იქცეოდა. სიმღერაში უკანა ფონზე ჟღერს ნაწყვეტები სერიალებიდან „ბოლი ქვემეხიდან“ და „გომერ პაილი, ა.ს.ფ.კ.“. სერიალის „ბოლი ქვემეხიდან“ ეპიზოდი არის „ფანდანგო“, რომელიც პირველად ტელეეთერში 1967 წლის 11 თებერვალს გავიდა. ალბომში შეტანილი დიალოგი იწყება ეპიზოდის 32:54-ზე. დევიდ გილმორი — თოლიის ხმა (გიტარა და wah-wah პედალი), ვოკალი როჯერ უოტერსი — ვოკალი, ბას-გიტარა რიჩარდ რაიტი — სინთეზატორი Prophet-5 ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ "Careful With That Axe", interview with David Gilmour by Matt Resnicoff, Musician magazine, August 1992. ↑ Fitch, Vernon, The Pink Floyd Encyclopedia, p. 155. ↑ 5.0 5.1 5.2 ფიტჩი, ვერნონ და მეიონი, რიჩარდ, Comfortably Numb — A History of The Wall 1978–1981, 2006, p. 93.
კაკაურა იბი

კაკაურა იბი — ძველი ეგვიპტის მმართველი პირველ გარდამავალ პერიოდში (ძვ. წ. 2181-2055 წწ.) და VIII დინასტიის წარმომადგენელი. იგი იყო ეგვიპტის ერთ-ერთი წარმატებული ფარაონი, ეს გამოიხატა იმაშიც, რომ აღმოაჩინეს მისი პატარა პირამიდა სამხრეთ საქარაში. კაკაურა იბი აბიდოსის მეფეთა სიაში რიგით 56-ეა (აბიდოსის მეფეთა სია პირველი გარდამავალი პერიოდიდან 900 წლის შემდეგ სეთი I-მა დაარედაქტირა). კიმ რიჰოლტის მიერ ტურინის მეფეთა სიის რეკონსტრუქციის მიხედვით დააკომპლექტეს მეფეთა მეორე სია რამესიდების ერაში. კაკაურა იბი ასევე გაერთიანებული იყო ამ სიაშიც - მე-5 სვეტის მე-10 ხაზში. ტურინის მეფეთა სია მიუთითებს, რომ კაკაურა იბი 2 წელი, 1 თვე და 1 დღე მართავდა ქვეყანას. იგი დაკრძალულია სამხრეთ საქარას პატარა პირამიდაში. ეს პირამიდა აღმოაჩინა კარლ რიჩარდ ლეპსიუსმა XIX საუკუნეში და გათხარა გუსტავ ჯექუიერმა 1929-1931 წლებში. იბის პირამიდა უკანასკნელია საქარაში, მდებარეობს შეპსესკაფისა და პეპი II-ის სამარხთან ახლოს. მისი პირამიდის სიგანე იყო 31,5 მ და სიმაღლე - 21 მ. მისი ძირითადი ნაწილი აშენებული იყო ადგილობრივი წარმოშობის კირქვის ბლოკით, რომლის უდიდესი ნაწილიც ჩამოქცეულია, რის შედეგადაც პირამიდის ახლანდელი სიმაღლე 3 მეტრია. შენობის ჩრდილოეთ მხარეს ჯექუიერმა იპოვა 8 მეტრიანი კირქვის კორიდორი. კორიდორშიც და კედლებზეც შემორჩენილია პირამიდის წარწერები. ჯექუიერმა ამ წარწერების ხარისხად საშუალო დონე წარმოადგინა. სამარხის კორიდორის ჭერი დეკორირებულია ვარსკვლავებით. ახლა ამ კორიდორს ბეტონის ბლოკები იცავენ. კორიდორის დასავლეთ მხარეს იყო ცრუ კარი და უზარმაზარი გრანიტის ბლოკი, რომელიც იდგა მეფის სარკოფაგთან. აღმოსავლეთ მხარეს კი იყო გარდაცვლილი კას ქანდაკება. აღმოსავლეთ მიმდებარე მხარეს იყო პატარა სამლოცველო, რომელიც მსახურობდა გარდაცვლილი მეფის კულტისათვის ტაძარში. Mark Lehner. The secret of the pyramids of Egypt, Orbis, Munich 1999, ISBN 3-572-01039-X Christopher Theis: The Pyramids of the First Intermediate Period. After philological and archaeological sources (= studies of ancient Egyptian culture. Vol 39, 2010). Miroslav Verner. The Pyramids Universe Books, New 1998, ISBN 3-499-60890-1
Choose Love

Choose Love — ინგლისელი როკ-მუსიკოს რინგო სტარის მეცამეტე სტუდიური ალბომი. გამოიცა 2005 წელს. ალბომიდან გამოვიდა მხოლოდ ერთი, პრომო სინგლი, „Fading In Fading Out“. Fading In Fading Out (რიჩარდ სტარკი, მარკ ჰადსონი, გერი ბერი) – 3:55 Give Me Back the Beat – 3:53 Oh My Lord – 5:32 გამოხმაურება ჯორჯ ჰარისონის „My Sweet Lord“-ზე Hard to Be True (სტარკი, ჰადსონი, ბერი) – 3:27 Some People – 3:17 Wrong All the Time (სტარკი, ჰადსონი, ბერი) – 3:30 Don't Hang Up (სტარკი, ჰადსონი, ბერი) – 3:27 დამატებითი წამყვანი ვოკალი - კრისი ჰაინდი Choose Love (სტარკი, ჰადსონი, ბერი) – 3:07 Me and You (სტარკი, ჰადსონი, სტივ დადასი) – 2:15 Satisfied (სტარკი, ჰადსონი, გერი ნიკოლსონი) – 3:19 The Turnaround – 3:54 Free Drinks – 4:45 დასასრულს შეტანილია მოკლე უსათაურო ინსტრუმენტული პიესა ↑ Choose Love AllMusic-ზე ↑ Ringo Starr – Choose Love. entertainment.ie (28 July 2005). ციტირების თარიღი: 22 November 2014. ↑ Metzger, John. Ringo Starr – Choose Love (Album Review). Musicbox-online.com.
Liverpool 8

Liverpool 8 — ინგლისელი როკ-მუსიკოს რინგო სტარის მეთოთხმეტე სტუდიური ალბომი. გამოიცა 2008 წლის 14 იანვარს. ალბომიდან გამოვიდა მხოლოდ სასათაურო სინგლი „Liverpool 8“. Liverpool 8 (სტარკი, დეივ სტიუარტი) – 4:49 Think About You – 3:40 For Love (სტარკი, ჰადსონი) – 3:49 Now That She's Gone Away (სტარკი, ჰადსონი, ბერი) – 3:02 Gone Are the Days (სტარკი, ჰადსონი, სტიუარტი) – 2:49 Give It a Try (სტარკი, ჰადსონი, დადასი) – 3:26 Tuff Love – 4:33 Harry's Song – 4:00 Pasodobles (სტარკი, ჰადსონი, ბერი, დადასი, გრეკოლი) – 4:17 If It's Love That You Want – 3:06 Love Is – 3:52 R U Ready? – 3:59 ↑ Reviews for Liverpool 8 by Ringo Starr. Metacritic. დაარქივებულია ორიგინალიდან — 13 აგვისტო 2008. ციტირების თარიღი: 22 November 2014. ↑ Fontenot, Robert. (January 2008) Review – Ringo Starr – Liverpool 8 CD. about.com. დაარქივებულია ორიგინალიდან — 2 თებერვალი 2014. ციტირების თარიღი: 22 November 2014. ↑ ერლეუაინი, სტივენ თომას. Ringo Starr Liverpool 8. AllMusic. ციტირების თარიღი: 22 November 2014. ↑ Liverpool 8. დაარქივებულია ორიგინალიდან — 2008-09-25. ციტირების თარიღი: 2014-11-28. ↑ John Metzger. (10 January 2008) Ringo Starr – Liverpool 8 (Album Review). Musicbox-online.com. ციტირების თარიღი: 15 July 2011. ↑ Milano, Brett. (28 January 2008) Ringo Starr Liverpool 8. The Phoenix (Boston)'. დაარქივებულია ორიგინალიდან — 6 ივლისი 2011. ციტირების თარიღი: 22 November 2014. ↑ Lenser, Barry. (24 January 2008) Ringo Starr: Liverpool 8. PopMatters. ციტირების თარიღი: 22 November 2014. ↑ Staunton, Terry. (April 2008) Ringo Starr – Liverpool 8. Record Collector. ციტირების თარიღი: 22 November 2014. ↑ Sheffield, Rob. (7 January 2008) Ringo Starr Liverpool 8. Rolling Stone. დაარქივებულია ორიგინალიდან — 12 იანვარი 2008. ციტირების თარიღი: 22 November 2014. ↑ Paphides, Pete (11 January 2008). „Ringo Starr Liverpool 8“. The Times. London. დაარქივებულია ორიგინალიდან — 17 მაისი 2011. ციტირების თარიღი: 11 May 2010. ↑ Quantick, David. (March 2008) Ringo Starr – Liverpool 8. Uncut. დაარქივებულია ორიგინალიდან — 29 ნოემბერი 2014. ციტირების თარიღი: 22 November 2014. ↑ Jackson, Andrew Grant (2012). Still the Greatest: The Essential Songs of the Beatles' Solo Careers. Lanham, Md.: Scarecrow Press, გვ. 292. ISBN 9780810882232.
ჰორუს-სა

ჰორუს-სა — ძველი ეგვიპტის ადრეული სამეფოს სავარაუდო ფარაონი. მიაკუთვნებენ მეორე დინასტიას, თუმცა მისი არსებობა სადავოა, რადგან რაიმე მნიშვნელოვანი დამადასტურებელი ცნობა მის შესახებ არ მოგვეპოვება. ასევე უცნობია მისი დასაფლავების ადგილიც. Thomas Schneider: Lexikon der Pharaonen, Albatros, Düsseldorf 2002, ISBN 3-491-96053-3 Nabil Swelim: Some Problems on the History of the Third Dynasty, Archaeology Society, Alexandria 1983
ვაჯენესი

ვაჯენესი — ძველი ეგვიპტის ადრეული სამეფოს ფარაონი. მიაკუთვნებენ მეორე დინასტიას. სახელი ვაჯენესი თანამედროვე მეცნიერებაში როგორც მეფის სახელი არ დასტურდება, მაგრამ ხშირად მოიხსენიება რამესიდების მეფეთა სიებში. მეფის სახელი ვაჯენესი მოხსენიებულია მხოლოდ რამესიდეის მეფეთა სიაში, სადაც მის წინამორბედად დასახელებულია ნინეჩერი, ხოლო მემკვიდრედ სენედი. ძალიან მცირე რამეა ცნობილი ვაჯენესის მეფობის შესახებ. ტურინის პაპირუსის მიხედვით მან იმეფა 54 წელი. მანეთონის მიხედვით მისი მმართველობა 17 წელი გრძელდებოდა. Alan H. Gardiner: The Royal Canon of Turin. Griffith Institute of Oxford, Oxford (UK) 1997, ISBN 0-900416-48-3 Walter Bryan Emery: Ägypten. Geschichte und Kultur der Frühzeit. Fourier-Verlag, Wiesbaden 1964, ISBN 3-921695-39-2
ქსერქსე I

ქსერქსე I (ძვ.-სპ. ხშაიარშან, ითარგმნება როგორც გმირების მეფე) — სპარსი მეფე, რომელიც ირანს ძვ. წ. 486–465 წლებში მართავდა. მეფე დარიოს I-ისა და ატოსას (კიროს II დიდის ქალიშვილის) შვილი. სამეფო ტახტზე ავიდა ძვ. წ. 486 წლის ნოემბერ-დეკემბერში, 36 წლის ასაკში. აქტიურად ებრძოდა ბერძნებს, მათთან გადაიტანა რამდენიმე მნიშვნელოვანი ბრძოლა, თერმოპილეს, სალამინის, პლატეას და მიკალეს ბრძოლები. ძველი ბერძენი ისტორიკოსის ქტესია კნიდოსელის მიხედვით სიცოცხლის ბოლო პერიოდში იმყოფებოდა სამეფო გვარდიის მთავარსარდლის არტაბანისა და საჭურის ასპამიტრის გავლენის ქვეშ. სავარაუდოდ, ქსერქსეს პოზიციები ამ პერიოდში შესუსტებული იქნებოდა. ყოველ შემთხვევაში, ცნობილია, რომ ძვ. წ. 467 წელს სპარსეთში შიმშილობა მეფობდა, სამეფო ხაზინა ცარიელი იყო, ხორბლის ფასი შვიდჯერ იყო გაძვირებული. ძვ. წ. 465 წელს არტაბანმა და ასპამიტრიმ საკუთარ საძინებელში მოკლეს 55 წლის მეფე ქსერქსე. ზოგიერთი წყაროს მიხედვით იგი მოკლეს თავის უფროს შვილ დარიოსთან ერთად. ქსერქსეს სიკვდილის შემდეგ იმპერია თანდათან დასუსტდა და ძვ. წ. 331 წელს ალექსანდრე მაკედონელმა სპარსეთი დაიპყრო. 1880—1890 წლებში ფრანგმა არქეოლოგებმა გათხარეს ქალაქი სუზა, სადაც ხდებოდა წიგნ „ესთერში“ აღწერილი მოვლენები. მათ აღმოაჩინეს ქსერქსეს სასახლე, რომელსაც დაახლოებით 1 ჰა ფართობი ეკავა. სასახლე სპარსეთის მეფეების ბრწყინვალებასა და დიდებულებაზე მეტყველებდა. ამ აღმოჩენებმა დაადასტურა წიგნ „ესთერში“ აღწერილი სპარსეთის სამეფოს მართვისა და სასახლის არქიტექტურასთან დაკავშირებული დეტალების სიზუსტე. პრაისი თავის წიგნში აღნიშნავს: „არ არსებობს ძველ აღთქმაში აღწერილი ამბავი, რომლის განვითარების ადგილის წარმოდგენაც ისე ცხადად და ზუსტად შეგვეძლოს გათხრების შემდეგ, როგორც შუშანის სასახლისა“ Dandamaev, M. A. (1989). A political history of the Achaemenid empire. Brill Publishers, გვ. 373. ISBN 90-04-09172-6.  Macaulay, G. C. (2004). The Histories. Spark Educational Publishing. ISBN 1-59308-102-2.
ნებკაურა-ხეთი

ნებკაურა-ხეთი — ძველი ეგვიპტის ფარაონი მეცხრე დინასტიიდან. ტურინის სამეფო სიაში მისი ამოცნობა შეუძლებელია. მისი სახელის წარწერა ნაპოვნია ტელ-ელ-რატაბის ქვაზე. გარდა ამისა, მოიხსენიება ერთ-ერთ ძველ ეგვიპტურ ლიტერატურულ თხზულებაში. ნებკაურა-ხეთის მართველობის წლები ზუსტად არ არის დადგენილი. მიუხედავად იმისა, რომ იგი მართავდა ზემო და ქვემო ეგვიპტეს, მის რეალურ მფლობელობაში იმყოფებოდა მხოლიდ ეგვიპტის ნაწილი. Royal Titulary of Nebkaure Khety on Eglyphica.net (search in the Tenth dynasty).
ცისფერი ლეკვი

ცისფერი ლეკვი (რუს. Голубой щенок) — საბჭოთა მოკლემეტრაჟიანი მუსიკალური ანიმაციური ფილმი. გამოვიდა 1976 წელს. ფილმი ეფუძნება უნგრელ მწერალ დიულა ურბანის ზღაპარს. სიუჟეტის მიხედვით, უცნაური, ცისფერი ფერის ლეკვთან თამაში არავის სურს. მაგრამ საბოლოოდ, იგი გაიცნობს კეთილ მეზღვაურს, რომელიც მას გადაარჩენს და ლეკვის საუკეთესო მეგობარი ხდება. „ცისფერი ლეკვი“ საიტზე Animator.ru
როტა (კუნძული)

როტა (ინგლ. Rota) — კუნძული მარიანას არქიპელაგში, წყნარ ოკეანეში. ეკუთვნის ჩრდილოეთ მარიანას კუნძულებს და შედის როტას მუნიციპალიტეტის შემადგენლობაში. როტას კუნძული მდებარეობს მარიანას არქიპელაგის სამხრეთ ნაწილში. გარს ეკვრის წყნარი ოკეანის წყლები. კუნძულიდან 58 კმ-ში სამხრეთ-დასავლეთით მდებარეობს კუნძული გუამი, 90 კმ-ში ჩრდილო-აღმოსავლეთით — კუნძული ტინიანი. უახლოესი მატერიკი — აზია მდებარეობს 3000 კმ-ში. როტას კუნძულს აქვს შერეული ვულკანური და მარჯნული წარმოშობა. ნაპირები კლდოვანია, კუნძული გარშემორტყმულია მარჯნის რიფით. კუნძულ როტას სიგრძე შეადგენს დაახლოებით 19 კმ-ს, სიგანე — 8 კმ-ს. კუნძულ როტას უმაღლესი წერტილი ზღვის დონიდან — მთა მანირა, რომელიც აღწევს 491 მეტრს. კუნძულის ფართობი შეადგენს 85,39 კმ²-ს. კლიმატი ნოტიო ტროპიკულია. კუნძულზე ხდება ციკლონები. კუნძულის პირველი ევროპელი აღმომჩენია ესპანელი ზღვაოსანი ფერნანდო მაგელანი, რომელმაც კუნძული აღმოაჩინა 1521 წელს. XVII საუკუნის დასასრულს მარიანას არქიპელაგი გახდა ესპანეთის სამფლობელო. 1899 წლის 12 თებერვალს ესპანეთმა მარიანას არქიპელაგი მიჰყიდა გერმანიის იმპერიას. 1907 წლიდან როტა იყო გერმანიის ახალი გვინეის ნაწილი, რომელიც ემორჩილებოდა კაროლინის კუნძულების საოლქო ოფიცერს. 1914 წლის 14 ოქტომბერს მარიანის არქიპელაგი ოკუპირებული იქნა იაპონელების მიერ. 1920 წელს კუნძულებზე დაწესდა ერთა ლიგის მანდატი, რომლის მართვასაც აწარმოებდა იაპონია. მეორე მსოფლიო ომის დროს კუნძულ როტაზე რაიმე საომარი მოქმედებები არ წარმოებდა. 2010 წელს როტას მოსახლეობის რაოდენობა შეადგენდა 2527 ადამიანს (მათ შორის დიდი უმრავლესობა — ჩამოროს ხალხის წარმომადგენლებია). ყველაზე დიდი დასახლებული პუნქტია — სოფელი სონგსონგი. კუნძულზე მოქმედებს ჩრდილოეთ მარიანას კუნძულებზე ყველაზე დიდი — როტას საერთაშორისო აეროპორტი. ვითარდება ტურიზმი. ↑ 1.0 1.1 Oceandots.com. კუნძული აგიხანი. (ინგლისური) ↑ 2.0 2.1 2.2 2.3 UN SYSTEM-WIDE EARTHWATCH Web Site. ჩრდილოეთ მარიანას კუნძულები. (ინგლისური). დაარქივებულია ორიგინალიდან — 2022-02-14. ციტირების თარიღი: 2014-11-28. ↑ [Homepage Christoph Gäbler. Über die Marianen. კუნძული როტა. (გერმანული). დაარქივებულია ორიგინალიდან — 2014-04-27. ციტირების თარიღი: 2014-11-28. Homepage Christoph Gäbler. Über die Marianen. კუნძული როტა. (გერმანული)] ↑ 4.0 4.1 4.2 World Statesmen.org. ჩრდილოეთ მარიანას კუნძულები. (ინგლისური) ↑ 5.0 5.1 PIBHMC. კუნძული როტა. (ინგლისური) ↑ ჩრდილოეთ მარიანას კუნძულების მოსახლეობა (2010). დაარქივებულია ორიგინალიდან — 2016-03-04. ციტირების თარიღი: 2014-11-28.
ასუნსიონის რაიონი (ჩაჩაპოიასი)

ასუნსიონის რაიონი (ესპ. Distrito de Asunción) — რაიონი პერუში, ამასონასის რეგიონის ჩაჩაპოიასის პროვინციაში. მდებარეობს ზღვის დონიდან 2820 მეტრზე. 2007 წლის მონაცემებით, მოსახლეობა 289 ადამიანს შეადგენდა, სიმჭიდროვე 11,24 ადამიანი კმ²-ზე. ფართობი 25,71 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine.
ბალსასის რაიონი

ბალსასის რაიონი (ესპ. Distrito de Balsas) — რაიონი პერუში, ამასონასის რეგიონის ჩაჩაპოიასის პროვინციაში. მდებარეობს ზღვის დონიდან 854 მეტრზე. 2007 წლის მონაცემებით, მოსახლეობა 1 401 ადამიანს შეადგენდა, სიმჭიდროვე 3.92 ადამიანი კმ²-ზე. ფართობი 357.09 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine.
ჩაჩაპოიასის რაიონი

ჩაჩაპოიასის რაიონი (ესპ. Distrito de Chachapoyas) — რაიონი პერუში, ამასონასის რეგიონის ჩაჩაპოიასის პროვინციაში. მდებარეობს ზღვის დონიდან 2335 მეტრზე. 2007 წლის მონაცემებით, მოსახლეობა 23 939 ადამიანს შეადგენდა, სიმჭიდროვე 155.67 ადამიანი კმ²-ზე. ფართობი 153.78 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine.
ჩეტოს რაიონი

ჩეტოს რაიონი (ესპ. Distrito de Cheto) — რაიონი პერუში, ამასონასის რეგიონის ჩაჩაპოიასის პროვინციაში. მდებარეობს ზღვის დონიდან 2 500 მეტრზე. 2007 წლის მონაცემებით, მოსახლეობა 582 ადამიანს შეადგენდა, სიმჭიდროვე 10.22 ადამიანი კმ²-ზე. ფართობი 56.97 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine.
ჩილიკინის რაიონი

ჩილიკინის რაიონი (ესპ. Distrito de Chiliquín) — რაიონი პერუში, ამასონასის რეგიონის ჩაჩაპოიასის პროვინციაში. 2007 წლის მონაცემებით, მოსახლეობა 851 ადამიანს შეადგენდა, სიმჭიდროვე 5.93 ადამიანი კმ²-ზე. ფართობი 143.43 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine.
ჩუკიბამბის რაიონი

ჩუკიბამბის რაიონი (ესპ. Distrito de Chuquibamba) — რაიონი პერუში, ამასონასის რეგიონის ჩაჩაპოიასის პროვინციაში. მდებარეობს ზღვის დონიდან 1983 მეტრზე. 2007 წლის მონაცემებით, მოსახლეობა 2 074 ადამიანს შეადგენდა, სიმჭიდროვე 7.44 ადამიანი კმ²-ზე. ფართობი 278.63 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine.
გრანადის რაიონი

გრანადის რაიონი (ესპ. Distrito de Granada) — რაიონი პერუში, ამასონასის რეგიონის ჩაჩაპოიასის პროვინციაში. მდებარეობს ზღვის დონიდან 3013 მეტრზე. 2007 წლის მონაცემებით, მოსახლეობა 426 ადამიანს შეადგენდა, სიმჭიდროვე 2.35 ადამიანი კმ²-ზე. ფართობი 181.41 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine.
უანკასის რაიონი

უანკასის რაიონი (ესპ. Distrito de Huancas) — რაიონი პერუში, ამასონასის რეგიონის ჩაჩაპოიასის პროვინციაში. 2007 წლის მონაცემებით, მოსახლეობა 809 ადამიანს შეადგენდა, სიმჭიდროვე 16.58 ადამიანი კმ²-ზე. ფართობი 48.79 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine.
ლა-ხალკის რაიონი

ლა-ხალკის რაიონი (ესპ. Distrito de La Jalca) — რაიონი პერუში, ამასონასის რეგიონის ჩაჩაპოიასის პროვინციაში. მდებარეობს ზღვის დონიდან 2800 მეტრზე. 2007 წლის მონაცემებით, მოსახლეობა 5 344 ადამიანს შეადგენდა, სიმჭიდროვე 14.05 ადამიანი კმ²-ზე. ფართობი 380.39 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine.
ლეიმებამბის რაიონი

ლეიმებამბის რაიონი (ესპ. Distrito de Leymebamba) — რაიონი პერუში, ამასონასის რეგიონის ჩაჩაპოიასის პროვინციაში. მდებარეობს ზღვის დონიდან 2158 მეტრზე. 2007 წლის მონაცემებით, მოსახლეობა 3 918 ადამიანს შეადგენდა, სიმჭიდროვე 10.5 ადამიანი კმ²-ზე. ფართობი 373.14 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine.